b'\n_START_ARTICLE_\nCornel O\xc8\x9biel\n_START_SECTION_\nBiografie\n_START_PARAGRAPH_\nCornel O\xc8\x9biel s-a n\xc4\x83scut la Teiu\xc8\x99, din p\xc4\x83rin\xc8\x9bii Vasile \xc8\x99i Maria O\xc8\x9biel. A urmat gimnaziul \xc8\x99i liceul la Blaj, ob\xc8\x9bin\xc3\xa2ndu-\xc8\x99i bacalaureatul la 20 iunie 1905. Dup\xc4\x83 aceasta a urmat Teologia tot la Blaj \xc8\x99i a absolvit pe 20 iunie 1910. Dup\xc4\x83 terminarea studiilor, un an de zile a fost catehet \xc3\xaen Budapesta. \xc3\x8en 19 noiembrie 1911 a fost  hirotonit ca preot \xc3\xaen parohia Buciumi, dup\xc4\x83 c\xc4\x83s\xc4\x83toria cu Silvia Pop, fiica protopopului tractului Alma\xc8\x99, Vasile L. Pop, paroh \xc3\xaen S\xc3\xa2ngeorgiu de Mese\xc8\x99. Din c\xc4\x83s\xc4\x83toria sa au rezultat dou\xc4\x83\xc3\xae fete: Lucia-Viorica, n\xc4\x83scut\xc4\x83 la 18 septembrie 1912 \xc8\x99i Sabina-Maria, n\xc4\x83scut\xc4\x83 la 11 aprilie 1942. Av\xc3\xa2nd \xc8\x99i sprijin din partea socrului s\xc4\x83u, t\xc3\xa2n\xc4\x83rul preot a reu\xc8\x99it s\xc4\x83 urce repede pe scara ierarhic\xc4\x83 bisericeasc\xc4\x83: la 17 aprilie 1913 la R\xc4\x83stol\xc8\x9bul Mare, \xc3\xaen cadrul \xc8\x99edin\xc8\x9bei Sinodului de prim\xc4\x83var\xc4\x83 a districtului protopopesc Alma\xc8\x99, a fost ales \xc3\xaen func\xc8\x9bia de pre\xc8\x99edinte al oficiului de fisc protopopesc \xc8\x99i defensor matrimonial, prin vot secret._NEWLINE_\xc3\x8en cadrul \xe2\x80\x9eadun\xc4\x83rii generale a poporului rom\xc3\xa2nesc din comuna Buciumi\xe2\x80\x9d, din 24 noiembrie 1918, s-a constituit Consiliul na\xc8\x9bional rom\xc3\xa2n \xc8\x99i Garda na\xc8\x9bional\xc4\x83 din comuna Buciumi, iar Cornel O\xc8\x9biel a fost ales pre\xc8\x99edintele ad-hoc al adun\xc4\x83rii. Sunt ale\xc8\x99i urm\xc4\x83torii reprezentan\xc8\x9bi, cu unanimitate: Cornel O\xc8\x9biel, Dr. Valer Ostatea, Ioan Cucu, Dumitru M\xc4\x83rgineanu, Valer Vlaicu, Ioan Opri\xc8\x99, Pece Niculaie a lui \xc8\x98tefan, Pece Simion a Catrinii, Olar Indrei, Niculaie Mocan, Iacob Mocan, Ioan \xc8\x98tirb, cantor, Niculaie Bejan a Mitru\xc8\x9bului, Gligor Negrean a Vilii, Vasile Demble a lui Leonte, Simion Gu\xc8\x99et a lui Niculaie, Isaie Ciupe a Veiului, Zaharie Rus a Irinu\xc8\x9bii, Leon Negrean, Ioan Negrean a lui Simion, Gavril\xc4\x83 \xc8\x98tirb a lui Gheorghe, Antonie Gu\xc8\x99et, Ioan Pece a lui Vasile, Dumitru Chiorean, Petru Gu\xc8\x99et, Atanasiu Horincar, Alexandru Bejan a Lupului, \xc8\x98tefan Pece a lui Filip, Izidor Ciupe a lui Gligor, Gligor Horincar, Ilisie Porumb, Ioan Pece a Dochii, Vasile Negrean a Popii, Miron Negrean, Simion \xc8\x98tirb, Iacob Porumb. La cerin\xc8\x9ba lui Cornel O\xc8\x9biel este format\xc4\x83 garda na\xc8\x9bional\xc4\x83 care \xc3\xael are \xc3\xaen frunte pe comandantul Ioan Opri\xc8\x99 \xc8\x99i este format\xc4\x83 din 60-80 membri, tineri cu v\xc3\xa2rstele \xc3\xaentre 18 \xc8\x99i 30 de ani._NEWLINE_La dat de 25 noiembrie 1918 sunt ale\xc8\x99i cei cinci delega\xc8\x9bi: Traian Trufa\xc8\x99iu preot greco-catolic \xc3\xaen Zal\xc4\x83u, Dr. Augustin Pintea avocat \xc3\xaen Crasna, Eugen Boro\xc8\x99 contabil la filiala b\xc4\x83ncii \xe2\x80\x9eSilvania\xe2\x80\x9d din Zal\xc4\x83u, Remus Ro\xc8\x99ca, preot ortodox \xc3\xaen Treznea \xc8\x99i Cornel O\xc8\x9biel preot greco-catolic \xc3\xaen Buciumi._NEWLINE_A fost numit protopop al districtului Buciumi \xc3\xaen 1930, iar \xc3\xaen 1938 paroh-protopop \xc3\xaen Abrud. La 1 septembrie 1940, cu ocazia ced\xc4\x83rii Ardealului a fost numit delegat al Eparhiei de Cluj-Gherla, \xc8\x99i \xc3\xaencredin\xc8\x9bat cu conducerea parohiilor r\xc4\x83mase din aceast\xc4\x83 Eparhie \xc3\xaen Rom\xc3\xa2nia.'